ભગવાન શ્રીરામની આજ્ઞાા માથે ચડાવી રાવણ પાસે ગયા અને પોતાને નીતિવિષયક જ્ઞાાન આપવા કહ્યું. પણ રાવણે એનો કોઈ જવાબ આપ્યો નહીં. લક્ષ્મણે ત્રણ વાર આ વિનંતી કરી પણ રાવણે કેવળ મૌન ધારણ કરી રાખ્યું. છેવટે લક્ષ્મણ રણ મેદાનમાંથી પાછો આવ્યો અને ભગવાન શ્રીરામ પાસે જઈને જે ઘટના બની તેની જાણ કરી ભગવાન શ્રીરામે લક્ષ્મણ પાસેથી એ જાણ્યું કે તે કેવી રીતે ત્યાં ગયો અને ત્યાં ગયા પછી શું કર્યું? લક્ષ્મણે તમામ હકીકત કહી એ સાંભળ્યા પછી ભગવાન શ્રીરામે કહ્યું – ‘ભાઈ લક્ષ્મણ, રાવણે કેમ જવાબ ના આપ્યો એનું કારણ હવે મને સમજાયું. તારો રાવણ પાસે વ્યવહાર બરાબર નહોતો. તારા મનમાં એના માટે શત્રુ તરીકેની જ ભાવના હતી. તું વિદ્યા ગ્રહણ કરવા ગયો હતો એટલે એટલા સમય પૂરતા એ તારા ગુરુ થયા કહેવાય. તારે એક શિષ્યને છાજે એવી રીતે વર્તન કરવાની જરૃર હતી. હવે તું ફરી એની પાસે જા અને મારી વાતનું ધ્યાન રાખજે.’